stanford-oval/wikipedia huggingface dataset:
ประเทศคอโมโรส
สังคม > การศึกษา

เกือบทั้งหมดของประชากรที่มีการศึกษาของคอโมโรสได้เข้าเรียนในโรงเรียนกุรอานในช่วงชีวิตหนึ่งของพวกเขา ก่อนที่จะได้รับการศึกษาตามปกติ ที่นี่เด็กชายและเด็กหญิงได้รับการสอนเกี่ยวกับอัลกุรอานและต้องจดจำ พ่อแม่บางคนเลือกการสอนแบบนี้ในตอนแรก ก่อนที่จะชดเชยการเรียนการสอนในโรงเรียนภาษาฝรั่งเศสให้กับเด็กในภายหลัง นับตั้งแต่การประกาศอิสรภาพและการขับครูชาวฝรั่งเศสออกไป ระบบการศึกษาได้รับผลกระทบจากการฝึกอบรมครูที่แย่มากและผลลัพธ์ที่แย่เช่นเดียวกัน อย่างไรก็ดี ความมั่นคงที่เพิ่งเกิดขึ้นจะช่วยให้มีการปรับปรุงที่เป็นรูปธรรมมากขึ้น
ในปี 2543 เด็กที่อายุระหว่าง 5 ถึง 14 ปีอยู่ในโรงเรียนถึงร้อยละ 44.2 มีความขาดแคลนทั่วไปของสิ่งอำนวยความสะดวก อุปกรณ์ ครูที่มีคุณสมบัติ ตำราและทรัพยากรอื่น ๆ ค่าจ้างสำหรับครูมักจะถูกค้างชำระจนหลายคนปฏิเสธที่จะทำงาน
ประมาณร้อยละห้าสิบของประชากรสามารถเขียนอักษรละตินได้ ขณะที่มากกว่าร้อยละ 90 สามารถเขียนอักษรอาหรับได้ มีผู้อ่านออกเขียนได้ประมาณร้อยละ 77.8 ภาษาคอโมโรสไม่มีอักษรดั้งเดิมแต่สามารถใช้อักษรได้ทั้งละตินและอาหรับ
วัฒนธรรม

สตรีชาวคอโมโรสพื้นถิ่นจะสวมชุดที่คล้ายส่าหรีที่มีสีสันสวยงามเรียกกันว่า ชิโรมานี (shiromani) และปะแป้งด้วยผงไม้จันทน์และปะการังที่เรียกกันว่า ซินซาโน (msinzano) บนหน้าของพวกเขา เสื้อผ้าผู้ชายแบบดั้งเดิมเป็นกระโปรงยาวสีสันสดใสและเสื้อเชิ้ตสีขาวยาว ๆ
วัฒนธรรม > เครือญาติและโครงสร้างทางสังคม

สังคมคอโมโรสจะมีระบบการสืบเชื้อสายแบบสองด้าน สมาชิกโดยสายเลือดและมรดกอสังหาริมทรัพย์ (ที่ดิน, บ้าน) ส่งผ่านทางสายมารดา คล้ายกับชาวบันตูหลายคนก็มีการสืบเชื้อสายทางมารดาเช่นเดียวกัน ขณะที่สิ่งของอื่น ๆ และนามสกุลจะสืบทอดทางสายบิดา อย่างไรก็ตาม มีความแตกต่างในแต่ละเกาะ การสืบเชื้อสายทางแม่จะเข้มกว่าบนเกาะเอ็นกาซิดจา
วัฒนธรรม > ดนตรี

ดนตรีทารับแบบแซนซิบาร์ยังคงเป็นแนวเพลงมีอิทธิพลมากที่สุดบนหมู่เกาะ
วัฒนธรรม > สื่อ

มีหนังสือพิมพ์แห่งชาติของรัฐบาลในคอโมโรส ชื่อ อัล-วัตวาน (Al-Watwan) ตีพิมพ์ในโมโรนี วิทยุคอโมโรสคือบริการวิทยุแห่งชาติและคอโมโรสเนชั่นแนลทีวีคือบริการด้านโทรทัศน์
บรรณานุกรม

Martin Ottenheimer and Harriet Ottenheimer (1994). Historical Dictionary of the Comoro Islands. African Historical Dictionaries; No. 59. Metuchen, N.J.: Scarecrow Press. ISBN 978-0-585-07021-6.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Comoros
คู่มือการท่องเที่ยว Comoros จากวิกิท่องเที่ยว (ในภาษาอังกฤษ)
Wikimedia Atlas of Comoros
วิกิข่าว มีข่าวเกี่ยวกับบทความ: Comores
Union des Comores – เว็บไซต์ทางการของรัฐบาลคอโมโรส
Comoros National Office of Tourism official website เก็บถาวร 2019-07-15 ที่ เวย์แบ็กแมชชีน
Embassy des Comores – สถานทูตรัฐบาลคอโมโรสประจำนครนิวยอร์ก สหรัฐ
comoros แหล่งข้อมูลโดย GovPubs จาก the University of Colorado Boulder Libraries
ประเทศคอโมโรส ที่เว็บไซต์ Curlie
Comoros จากสำนักข่าวบีบีซี
Key Development Forecasts for Comoros จาก International Futures
| ด ค กสหภาพแอฟริกา |
| --- | --- |
 แอลจีเรีย  แองโกลา  เบนิน  บอตสวานา  บูร์กินาฟาโซ  บุรุนดี  กาบูเวร์ดี  แคเมอรูน  สาธารณรัฐแอฟริกากลาง  ชาด  คอโมโรส  สาธารณรัฐประชาธิปไตยคองโก  สาธารณรัฐคองโก  โกตดิวัวร์  จิบูตี  อียิปต์  อิเควทอเรียลกินี  เอริเทรีย  เอสวาตีนี  เอธิโอเปีย  กาบอง  แกมเบีย  กานา  กินี  กินี-บิสเซา  เคนยา  เลโซโท  ไลบีเรีย  ลิเบีย  มาดากัสการ์  มาลาวี  มาลี  มอริเตเนีย  มอริเชียส  โมร็อกโก  โมซัมบิก  นามิเบีย  ไนเจอร์  ไนจีเรีย  รวันดา  ซาห์ราวี เวสเทิร์นสะฮารา  เซาตูเมและปรินซีปี  เซเนกัล  เซเชลส์  เซียร์ราลีโอน  โซมาเลีย  แอฟริกาใต้  ซูดานใต้  ซูดาน  แทนซาเนีย  โตโก  ตูนิเซีย  ยูกันดา  แซมเบีย  ซิมบับเว 
| ด ค กองค์การความร่วมมืออิสลาม (โอไอซี) |
| --- | --- |
รัฐสมาชิก:  อัฟกานิสถาน  แอลเบเนีย  แอลจีเรีย  อาเซอร์ไบจาน  บาห์เรน  บังกลาเทศ  เบนิน  บูร์กินาฟาโซ  บรูไน  แคเมอรูน  ชาด  คอโมโรส  จิบูตี  อียิปต์  กาบอง  แกมเบีย  กินี  กินี-บิสเซา  กายอานา  อินโดนีเซีย  อิหร่าน  อิรัก  โกตดิวัวร์  จอร์แดน  คูเวต  คาซัคสถาน  คีร์กีซสถาน  เลบานอน  ลิเบีย  มัลดีฟส์  มาเลเซีย  มาลี  มอริเตเนีย  โมร็อกโก  โมซัมบิก  ไนเจอร์  ไนจีเรีย  โอมาน  ปากีสถาน  ปาเลสไตน์  กาตาร์  ซาอุดีอาระเบีย  เซเนกัล  เซียร์ราลีโอน  โซมาเลีย  ซูดาน  ซูรินาม  ทาจิกิสถาน  ตุรกี  ตูนิเซีย  โตโก  เติร์กเมนิสถาน  ยูกันดา  อุซเบกิสถาน  สหรัฐอาหรับเอมิเรตส์  เยเมน 
รัฐที่ถูกระงับ:  ซีเรีย 
รัฐสังเกตการณ์:  บอสเนียและเฮอร์เซโกวีนา  สาธารณรัฐแอฟริกากลาง  นอร์เทิร์นไซปรัส  รัสเซีย  ไทย 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  NARA  IdRef 
เรือโดว์ขนาดใหญ่พร้อมด้วยใบเรือ
ไร่วานิลลา
แผนที่ภาษาฝรั่งเศสของคอโมโรส, 1747
สุลต่านซะอีด อะลี บิน ซะอีด อุมัรแห่งเกาะกร็องด์กอมอร์ (1897)
จัตุรัสชุมนุมในโมโรนี ปี 1908
ธงชาติคอโมโรส (1963 ถึง 1975)
ธงชาติคอโมโรส (1975 ถึง 1978)
อิกิลิลู โดอีนีน, ประธานาธิบดีแห่งคอโมโรส ดำรงตำแหน่ง 2011 ถึง 2016
แผนที่ของประเทศคอโมโรส
มุมมองดาวเทียมของภูเขาคาร์ธาล่าหลังจากการระเบิดเมื่อเดือนพฤศจิกายน 2005 ฝุ่นควันปกคลุมทั่วบริเวณเกาะ.
โมโรนีเมืองหลวงของคอโมโรสพร้อมด้วยอ่าวฮาร์เบอร์และมัสยิดกลาง
ตัวอย่างสัดส่วนการส่งออกของคอโมโรส.
มัสยิดในเมืองโมโรนี
ทิวทัศน์ของเมืองชายฝั่งในอ็องฌูอ็องรวมถึงมัสยิด
ชาวคอโมโรส
วิกิพจนานุกรม
เพนกวินอาเดลี

| เพนกวินอาเดลี |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไม่ได้จัดลำดับ:: Archosauria
ชั้น:: Aves
อันดับ:: Sphenisciformes
วงศ์:: Spheniscidae
สกุล:: Pygoscelis
สปีชีส์:: P.  adeliae
ชื่อทวินาม
Pygoscelis adeliae (Hombron & Jacquinot, 1841)


แผนที่การกระจายพันธุ์
เพนกวินอาเดลี (อังกฤษ: Adélie penguin; ชื่อวิทยาศาสตร์: Pygoscelis adeliae) เป็นนกประเภทเพนกวินชนิดหนึ่ง
โดยที่ชื่อ "อาเดลี" นั้นมาจากชื่อภรรยาของฌูล ดูว์มง ดูร์วีล (Jules Dumont d'Urville) นักสำรวจขั้วโลกใต้ชาวฝรั่งเศส เพนกวินอาเดลีเป็นเพนกวินขนาดกลาง มีความสูงประมาณ 46-75 เซนติเมตร น้ำหนักประมาณ 3.6-6 กิโลกรัม มีลักษณะเด่นคือ รอบดวงตามีวงกลมสีขาวคล้ายวงแหวน และมีขนหางที่ยาวกว่าเพนกวินชนิดอื่น ๆ
เพนกวินอาเดลี เป็นเพนกวินที่พบได้ทั่วไปในซีกโลกทางใต้ เช่น ขั้วโลกใต้, มหาสมุทรใต้ หรือทวีปแอนตาร์กติกา โดยอาศัยอยู่ร่วมกับเพนกวินจักรพรรดิ เพนกวินอาเดลีขยายพันธุ์ในช่วงฤดูใบไม้ร่วงของซีกโลกทางใต้ ลูกเพนกวินจะกำเนิดมาในช่วงนี้ และจะต้องเร่งให้โตทันก่อนที่จะถึงฤดูหนาว ที่ทั้งทวีปจะปกคลุมไปด้วยน้ำแข็ง ซึ่งเป็นการยากมากที่จะหาอาหาร พ่อแม่นกจะเร่งออกทะเลไปหาอาหาร ซึ่งได้แก่ ปลาและหมึก เก็บไว้เป็นของเหลวในท้อง เพื่อกลับมาป้อนเป็นอาหารให้แก่ลูกนก เพนกวินอาเดลีมีไข่ได้ครั้งละ 2 ฟอง โดยจะฟักไข่และทำรังบนพื้นที่ไม่มีน้ำแข็งปกคลุม โดยพ่อนกจะเป็นฝ่ายกกไข่ ในช่วงที่เร่งให้ลูกเติบโต บางทีพ่อแม่นกอาจต้องไป-กลับทะเลวันละหลาย ๆ เที่ยว และบางครั้งอาจใช้เวลาออกหาอาหารนานหลายวัน ซึ่งพ่อแม่นกจะเลี้ยงลูกได้ดีที่สุดแค่เพียงตัวเดียวเท่านั้น
ลูกเพนกวินอาเดลีจะมีขนสีเทาตลอดทั้งตัว และเมื่อมีขนชุดสุดท้ายก่อนจะผลัดขนเป็นเหมือนนกวัยเจริญพันธุ์ มีจะมีกระจุกขนกลุ่มหนึ่งอยู่หลังหัว
เพนกวินอาเดลีอาศัยอยู่รวมเป็นฝูงขนาดใหญ่แบบนิคมซึ่งมีจำนวนสมาชิกได้ถึงหลักแสนตัว เมื่อถึงฤดูหนาวที่น้ำแข็งจะปกคลุมทั้งทวีปแอนตาร์กติกา เพนกวินอาเดลีจะอพยพย้ายถิ่นอาศัยไปยังพื้นที่ที่มีอุณหภูมิอุ่นกว่า บางครั้งใช้วิธีการเดินทางด้วยการอาศัยบนก้อนน้ำแข็งขนาดใหญ่ลอยไปในท้องทะเลเป็นระยะเวลาหลายวัน นอกจากนี้แล้วเพนกวินอาเดลีถือได้ว่าเป็นเพนกวินชนิดเดียวที่มีอุปนิสัยดุ โดยจะต่อสู้กับศัตรูผู้รุกราน เช่น นกทะเลชนิดต่าง ๆ เพื่อป้องกันตัวหรือลูก ๆ บางครั้งอย่างดุเดือด
เพนกวินอาเดลีได้ถูกบันทึกโดยจอร์จ เมอร์รีย์ เลวิก นักสำรวจชาวอังกฤษที่ได้เดินทางไปสำรวจขั้วโลกใต้ในปี ค.ศ. 1910 ที่ศึกษาถึงพฤติกรรมของเพนกวินบริเวณอาเดลีแลนด์ ว่ามีพฤติกรรมทางเพศที่แปลกประหลาด โดยมีการผสมพันธุ์กันเองในหมู่นกเพศผู้ คล้ายกับพฤติกรรมรักร่วมเพศของมนุษย์ รวมถึงนกเพศผู้มีการผสมพันธุ์กับซากนกตัวเมียที่ตายไปนานหลายปีแล้วด้วย ซึ่งรายงานนี้เพิ่งได้รับการเผยเปิดเมื่อเดือนมิถุนายน ค.ศ. 2012
แหล่งข้อมูลอื่น

ข้อมูลที่เกี่ยวข้องกับ Pygoscelis adeliae ที่วิกิสปีชีส์
ข้อมูลเพิ่มเติม เก็บถาวร 2015-04-06 ที่ เวย์แบ็กแมชชีน
ทรัพยากร

ทรัพยากร หมายถึง สิ่งที่มีอยู่ตามสภาพแวดล้อม เช่น ดิน น้ำ อากาศ แสง พืชและสัตว์ ซึ่งแต่ละพื้นที่จะมีทรัพยากรที่แตกต่างกันไปตามสภาพแวดล้อมและภูมิอากาศ
4 KINGS อาชีวะ ยุค 90

สำหรับความหมายอื่น ดูที่ 4 KINGS
| 4 KINGS อาชีวะ ยุค 90 |
| --- | --- |
ใบปิดภาพยนตร์
กำกับ: พุฒิพงษ์ นาคทอง
บทภาพยนตร์: พุฒิพงษ์ นาคทอง
อำนวยการสร้าง: ฐณะวัฒน์ ธรรมปรีชาพงศ์
นักแสดงนำ:   อารักษ์ อมรศุภศิริ  อิชณน์กร พึ่งเกียรติรัศมี  ภูมิ รังษีธนานนท์  ณัฏฐ์ กิจจริต  สิราษฎร์ อินทรโชติ  อัครินทร์ อัครนิธิเมธรัฐ  อุกฤษ วิลลีย์ บรอด ดอนกาเบรียล 
กำกับภาพ: พสิษฐ์ ตันเดชานุรัตน์
ตัดต่อ: ด็อก แบ็ค ดี
ดนตรีประกอบ: เทิดศักดิ์ จันทร์ปาน
บริษัทผู้สร้าง: กำ-กับ-หนัง เนรมิตรหนังฟิล์ม 
ผู้จัดจำหน่าย: เอ็ม พิคเจอร์ส
วันฉาย: 9 ธันวาคม พ.ศ. 2564
ความยาว: 139 นาที
ประเทศ: ไทย
ภาษา: ไทย
ทุนสร้าง: 15 ล้านบาท
ทำเงิน: 69.82 ล้านบาท  (กรุงเทพมหานครและปริมณฑล และเชียงใหม่)  170 ล้านบาท  (ทั่วประเทศ) 
ต่อจากนี้: 4 คิงส์ 2
4 คิงส์ อาชีวะ ยุค 90 (อังกฤษ: 4 Kings) เป็นภาพยนตร์ไทยแนวนีโอ-นัวร์ ดรามา อาชญากรรม ที่ออกฉายใน พ.ศ. 2564 โดยเป็นผลงานภาพยนตร์เรื่องแรกของค่ายเนรมิตรหนังฟิล์ม จากการกำกับของพุฒิพงษ์ นาคทอง นำแสดงโดย อารักษ์ อมรศุภศิริ, อิชณน์กร พึ่งเกียรติรัศมี, ภูมิ รังษีธนานนท์, ณัฏฐ์ กิจจริต, สิราษฎร์ อินทรโชติ, อัครินทร์ อัครนิธิเมธรัฐ และอุกฤษ วิลลีย์ บรอด ดอนกาเบรียล ภาพยนตร์เรื่องนี้เกี่ยวกับความขัดแย้งระหว่างนักศึกษาอาชีวะกับนักศึกษาสถาบันต่าง ๆ ในช่วงคริสต์ทศวรรษ 1990
และภาคต่อ 4 คิงส์ 2 มีกำหนดฉายในโรงภาพยนตร์ในวันที่ 30 พฤศจิกายน พ.ศ. 2566
เนื้อเรื่อง

เรื่องราวของภาพยนตร์เกิดขึ้นใน พ.ศ. 2538 โดยเล่าผ่านความทรงจำของบิลลี่ อดีตนักศึกษาอาชีวะที่ผันตัวมาเป็นพ่อเลี้ยงเดี่ยวกับลูกสาววัยรุ่นของเขา แม้ว่าความสัมพันธ์ระหว่างพ่อกับลูกสาวจะไม่ค่อยดีนัก แต่เมื่อลูกสาวของเขาได้รับบาดเจ็บจากการต่อสู้ของแก๊งเด็กอาชีวะ ทำให้บิลลี่หวนนึกถึงอดีตของตัวเองและเพื่อน ในยุค 90 มีวิทยาลัยอาชีวะชื่อดังมากมายแต่มีอยู่ 4 สถาบันที่โดดเด่น คือ อินทรอาชีวศึกษา ช่างกลบุรณพนธ์ เทคโนโลยีประชาชล และกนกอาชีวะ พวกเขามีชื่อเล่นว่า "4 คิงส์"
บิลลี่รู้สึกหดหู่ใจเมื่อแม่ของเขาแต่งงานใหม่และพ่อเลี้ยงก็เกลียดเขา ทางออกเดียวของเขาคือเพื่อนสนิท ดังนั้นเขาจึงต้องทำทุกอย่างเพื่อรักษาและปกป้องมิตรภาพของเขากับเพื่อนร่วมสถาบันของเขา บิลลีพบกับความขัดแย้งทุกรูปแบบรวมถึงสูญเสียเพื่อนรักไป นับเป็นบทเรียนชีวิตครั้งใหญ่ที่เขาต้องตอบแทนมาจนถึงทุกวันนี้
นักแสดง

อารักษ์ อมรศุภศิริ แสดงเป็น ดา อินทร
อิชณน์กร พึ่งเกียรติรัศมี แสดงเป็น บิลลี่ อินทร
ภูมิ รังษีธนานนท์ แสดงเป็น รูแปง อินทร
ณัฏฐ์ กิจจริต แสดงเป็น โอ๋ ประชาชล
สิราษฎร์ อินทรโชติ แสดงเป็น เอก บุรณพนธ์
อัครินทร์ อัครนิธิเมธรัฐ แสดงเป็น อาจารย์สุวิชชา/มด ประชาชล
อุกฤษ วิลลีย์ บรอด ดอนกาเบรียล แสดงเป็น ยาท เด็กบ้าน
วราวุฒิ บราวน์ แสดงเป็น หรั่ง อินทร
สมพล รุ่งพาณิชย์ แสดงเป็น บ่าง กนก
สุทธิรักษ์ ทรัพย์วิจิตร แสดงเป็น รก บุรณพนธ์
ชนาธิป พิสุทธิ์เสรีวงศ์ แสดงเป็น เอ็กซ์ ประชาชล
สุกัญญา มิเกล แสดงเป็น แม่ดา
เนธัญชรา เลิศประเสริฐ แสดงเป็น อุ๊
ไปรยา สังขจินดา แสดงเป็น แอม
ปรเมศร์ น้อยอ่ำ แสดงเป็น พ่อเลี้ยงของบิลลี่
รัชณี บุญยธโรกุล แสดงเป็น แม่ของบิลลี่
จิราวัฒน์ วชิรศรัณย์ภัทร แสดงเป็น พ่อของอุ๊
พิมพ์ชไม ภัทรสินศิริ แสดงเป็น แม่ของอุ๊
หิน เหล็ก ไฟ แสดงเป็นทั้งวงช่วงที่จัดคอนเสิร์ต (รับเชิญ)
งานสร้างและผลตอบรับ

ภาพยนตร์สร้างจากเหตุการณ์ที่เกิดขึ้นจริงในสังคมไทยเกี่ยวกับประเด็นการทะเลาะวิวาทของวัยรุ่นนักศึกษาอาชีวะที่ทำร้ายผู้ไม่เกี่ยวข้องด้วย พวกเขามักจะทะเลาะกันตามท้องถนน บนรถเมล์หรือที่ป้ายรถเมล์ ผู้กำกับและผู้เขียนบทภาพยนตร์คือ พุฒิพงษ์ นาคทอง เคยผ่านช่วงเวลาเลวร้ายนี้มาจึงใช้ประสบการณ์ของตัวเองถ่ายทอดออกมาเป็นบทภาพยนตร์ โดยใช้เวลาเตรียมงานนานถึง 7 ปีกว่าจะมีการผลิตและออกฉาย และเป็นภาพยนตร์เรื่องแรกของเขาจากบริษัทสร้างภาพยนตร์น้องใหม่ชื่อ เนรมิตรหนัง ฟิล์ม
4 KINGS พัฒนาตัวเองจากหนังสั้นชื่อเดียวกันที่เผยแพร่ทางโซเชียลเมื่อกลางปี ​​พ.ศ. 2558 ว่าด้วยศึกระหว่างนักศึกษาอาชีวะจนเป็นที่รู้จัก ออกฉายบนยูทูบในรูปแบบหนังสั้น (ความยาว 15 นาที) มียอดรับชมกว่า 12 ล้านครั้ง ก่อนที่พุฒิพงศ์จะนำมาเสนอกับทางค่ายเนรมิตรหนัง ฟิล์ม และได้รับการอนุมัติด้วยทุนสร้าง 15 ล้านบาท
เมื่อเปิดตัวก็ได้รับความนิยมอย่างรวดเร็วและกลายเป็นปรากฏการณ์ ขึ้นเป็นอันดับ 1 บ็อกซ์ออฟฟิศในช่วงสุดสัปดาห์ โดยทำรายได้รวม 50 ล้านบาท หลังฉายเพียง 4 วัน แซงหน้าหนังสยองขวัญไทย-เกาหลีใต้เรื่องร่างทรงของจีดีเอช เมื่อวันอังคารที่ 14 ธันวาคม นายมงคลกิตติ์ สุขสินธารานนท์ หัวหน้าพรรคไทยศรีวิไลย์ ได้เชิญนักศึกษาอาชีวะเข้าร่วมชมภาพยนตร์เรื่องนี้ที่โรงภาพยนตร์เอสพลานาด ซีนีเพล็กซ์เอสพลานาด งามวงศ์วาน-แคราย
ภาคต่อ

09:29 น. วันศุกร์ที่ 14 ตุลาคม พ.ศ. 2565 ผู้บริหารเนรมิตหนังฟิล์มและทีมสร้างได้ร่วมกันทำพิธีบวงสรวงก่อนถ่ายทำ 4 KINGS ภาค 2 ณ วัดราชสิทธารามราชวรวิหาร พร้อมเปิดตัวนักแสดงพร้อมกัน มีนักแสดงทั้งเก่าและใหม่เข้าร่วม
เเละในวันที่ 30 พฤศจิกายน 2566 4kings2ได้เปิดรอบปฐมทัศน์ครั้งเเรกในรอบทั่วไปในโรงภาพยนตร์ทั่วประเทศ
365 วัน ตามติดชีวิตเด็กเอ็นท์

| 365 วัน ตามติดชีวิตเด็กเอ็นท์ |
| --- | --- |
กำกับ: โสรยา นาคะสุวรรณ
อำนวยการสร้าง: จิระ มะลิกุล ประเสริฐ วิวัฒนานนท์พงษ์ ยงยุทธ ทองกองทุน เช่นชนนี สุนทรศารทูล สุวิมล เตชะสุปินัน
นักแสดงนำ: สุวิกรม อัมระนันทน์ (เปอร์)  วรภัทร จิตต์แก้ว (ลุง)  กิตติพงศ์ วิจิตรจรัสสกุล (บิ๊กโชว์)  สราวุฒิ ปัญญาธีระ (โบ๊ท)  ชินดนัย ศิริสมฤทัย (ชิน)  อัยย์ริน ตั้งพูลเจริญ (ลิงก์)
กำกับภาพ: อนุรักษ์ คงคา
ตัดต่อ: ชาติชาย เกษนัส สราณี วงศ์พันธ์
ดนตรีประกอบ: หัวลำโพง ริดดิม
ผู้จัดจำหน่าย: จีทีเอช
วันฉาย: 15 กุมภาพันธ์ พ.ศ. 2550
ความยาว: 95 นาที
ภาษา: ไทย
ทำเงิน: 25 ล้านบาท 
ข้อมูลจาก IMDb
ข้อมูลจากสยามโซน
365 วัน ตามติดชีวิตเด็กเอ็นท์ (อังกฤษ: Final Score) เป็นภาพยนตร์แนวสารคดีเกี่ยวกับเรื่องราวการเตรียมตัวสอบเข้ามหาวิทยาลัย ของเด็กนักเรียนชั้นมัธยมศึกษาปีที่ 6 จำนวน 4 คน ในช่วงปีการศึกษา พ.ศ. 2548 ซึ่งเป็นปีแรกที่ใช้การสอบแอดมิดชันส์ แทนการสอบเอ็นทรานซ์
การถ่ายทำส่วนใหญ่ ถ่ายทำที่โรงเรียนสวนกุหลาบวิทยาลัยซึ่งนักแสดงนำทั้ง 4 คนเรียนอยู่ และที่บ้านของนักแสดง โดยช่างกล้องและช่างเสียง ต้องใช้ชีวิตอยู่ที่นั่นตลอด 1 ปี
รายชื่อนักแสดง

| --- | --- |
นักแสดงหลัก
เปอร์: สุวิกรม อัมระนันทน์
โบ๊ท: สราวุฒิ ปัญญาธีระ
ลุง: วรภัทร จิตต์แก้ว
บิ๊กโชว์: กิตติพงศ์ วิจิตรจรัสสกุล
ชิน: ชินดนัย ศิริสมฤทัย
ลิงค์: อัยย์ริน ตั้งพูลเจริญ
ทีมงาน

กำกับการแสดง : แอน - โสรยา นาคะสุวรรณ
กำกับภาพ : หมู - อนุรักษ์ คงคา
ผู้จัดการกองถ่าย : ลูกปัด - กันยรัตน์ พุทธศาสน์
ผู้ช่วยผู้จัดการกองถ่าย : ผิง - ปาณยา ฉมาพร
บันทึกเสียง : กบ - เฉลิมชัย จั่นโต
คนขับรถ : ต้อย - ยุทธศิลป์ พวงพุฒิ
ลำดับภาพ : โบว์ - สราณี วงศ์พันธ์ / แน็ต - ชาติชาย เกษนัส
เพลงประกอบภาพยนตร์ > อัลบั้ม เพลงประกอบภาพยนตร์ : Final Score

เพลง See Scape โดย Scrubb
เพลง ขอบคุณ โดย Moderndog
เพลง ความหลัง โดย Flure
เพลง ชีวิตที่เลือกเอง โดย Peach Band
เพลง ชีวิตไม่เคยเปลี่ยน โดย Pru
เพลง ตาสว่าง โดย Moderndog
เพลง ทุกสิ่ง โดย Pru
เพลง นาฬิกา โดย Buddhist
เพลง ปล่อยมันไป โดย Run Forward
เพลง เพื่อนแท้ โดย Crescendo
เพลง เพื่อนเอ๋ย โดย Pru
เพลง รักคุณ โดย Pru
เพลง เสียงข้างในจิตใจ โดย POP
เพลง กันและกัน โดย Moderndog
เพลง ข้อความ โดย Pause
รางวัล

ลำดับภาพยอดเยี่ยม รางวัลภาพยนตร์ไทย ชมรมวิจารณ์บันเทิง ครั้งที่ 16 ประจำปี พ.ศ. 2550[ต้องการอ้างอิง]
ได้รับการเสนอชื่อเข้าชิง เฉลิมไทยอวอร์ด ครั้งที่ 5 สาขา ผู้กำกับภาพยนตร์ไทยแห่งปี (โสรยา นาคะสุวรรณ) [ต้องการอ้างอิง]
ดีวีดี

ดีวีดีออกจำหน่ายเมื่อวันที่ 10 พฤษภาคม พ.ศ. 2550 โดยผู้แทนจำหน่ายคือ พรีเมี่ยม ดิจิตอล เอ็นเตอร์เทนเม้นท์
Widescreen 16:9 (Anamophic)
THAI: Dolby Digital 5.1
THAI: Dolby Digital 2.0
หมดสิทธิ์สอบ Deleted Scenes ฉากบางฉากที่ถูกตัดออกไป และสามารถเลือกรับฟังเสียงบรรยายได้
แนะนำผู้เข้าสอบ Character Introduction แนะนำเด็กเอ็นท์ ที่ถูกดึงให้กลายมาเป็นตัวละคร
สถาบันกวดวิชา Multimedia สื่อโฆษณาทีวี และสกู๊ปพิเศษรายการต่าง ๆ - ศัพท์เฉพาะเด็กเอ็นท์ Vocabulary for Entrance เรียนรู้คำศัพท์ภาษอังกฤษที่ใช้ในการเอ็นทรานซ์
ชม (รม) ดนตรี Music Video มิวสิกวิดีโอเพลงประกอบภาพยนตร์
ติดบอร์ด Photo Gallery ประมวลภาพนิ่งเด็กเอ็นท์ ว่าสะท้านกันขนาดไหน
ติวเข้ม VDO Commentary ผู้กำกับ ตากล้อง และเด็กเอ็นท์ (ไปแล้ว) จับกลุ่มเม้าท์
กลุ่มเกาะลูคายัน

| กลุ่มเกาะลูคายัน |
| --- | --- |
กลุ่มเกาะ
สถานที่ตั้ง
พิกัด:  23°44′N 75°22′W﻿ / ﻿23.74°N 75.37°W﻿ / 23.74; -75.37
ทวีป: อเมริกาเหนือ
ภูมิภาคย่อย: แคริบเบียน
ประเทศและดินแดน:  2   บาฮามาส    หมู่เกาะเติกส์และเคคอส (สหราชอาณาจักร)   
พื้นที่
 • ทั้งหมด: 14,308 ตร.กม. (5,524 ตร.ไมล์)
ประชากร (2016)
 • ทั้งหมด: 443,000 คน
 • ความหนาแน่น: 24.6 คน/ตร.กม. (64 คน/ตร.ไมล์)
เดมะนิม: Bahamian, Turks Islander, Caicos Islander
เขตเวลา: UTC−05:00 (EST)
 • ฤดูร้อน  (เวลาออมแสง): UTC−04:00 (EDT)
กลุ่มเกาะลูคายัน (อังกฤษ: Lucayan Archipelago) หรือที่เรียกอีกอย่างว่า กลุ่มเกาะบาฮามาส (Bahamian Archipelago) เป็นกลุ่มเกาะที่ประกอบด้วยเครือรัฐบาฮามาสและหมู่เกาะเติกส์และเคคอส ดินแดนโพ้นทะเลของบริเตน กลุ่มเกาะนี้ตั้งอยู่ทางตะวันตกของมหาสมุทรแอตแลนติกเหนือทางตอนเหนือของประเทศคิวบาและหมู่เกาะแอนทิลลีส และทางตะวันออกและตะวันออกเฉียงใต้ของรัฐฟลอริดา
วิลเลียม คีแกน เขียนว่า "หากมองข้ามการพิจารณาทางการเมืองสมัยใหม่ หมู่เกาะเหล่านี้ก็รวมตัวกันเป็นกลุ่มเกาะเดียวที่มีรากฐานทางธรณีวิทยา นิเวศวิทยา และวัฒนธรรมร่วมกัน" แม้ว่าจะเป็นส่วนหนึ่งของหมู่เกาะเวสต์อินดีส แต่กลุ่มเกาะลูคายันก็ไม่ได้ตั้งอยู่ในทะเลแคริบเบียน
ทรอบเบอร์

ตัวอย่างธร็อบเบอร์ต่าง ๆ
ทรอบเบอร์ (อังกฤษ: Throbber) เป็นวิจิตภาพเคลื่อนไหวเพื่อใช้แสดงว่าโปรแกรมคอมพิวเตอร์หนึ่งกำลังทำคำสั่งอยู่ในเบื้องหลัง (เช่น การดาวน์โหลดข้อมูล คำนวณอย่างหนักหน่วง หรือสื่อสารกับอุปกรณ์ภายนอก) ตรงข้ามกันกับโปรเกรสบาร์ (Progress bar) ทรอบเบอร์ไม่ได้แสดงให้ผู้ใช้เห็นว่ากระบวนการดำเนินไปมากเท่าใดแล้ว
ลักษณะทั่วไป

โดยทั่วไปแล้วทรอบเบอร์ในคอมพิวเตอร์จะแสดงผลอยู่ด้านวาของแถบเครื่องมือ (toolbar) หรือแถบเมนู (menu bar) ส่วนในการออกแบบสำหรับมือถือหรือเว็บไซต์มักพแสดงผลกลางหน้าจอ ทรอบเบอร์มีหลายรูปแบบ บ้างก็พบเป็นการทำภาพเคลื่อนไหวจากโลโก ส่วนมากทรอบเบอร์จะแสดงผลเป็นภาพนิ่งในเฟรมที่เป็นสถานะพัก (resting frame) เมื่อโปรแกรมกำลังทำตามคำสั่งจึงเริ่มให้ทรอบเบอร์มีการเคลื่อนไหว (animated) เป็นลูปที่วน (loop) เพื่อให้ผู้ใช้ทราบว่าโปรแกรมยังดำเนินอยู่และยังไม่ได้ค้าง เมื่อการทำงานเสร็จสิ้น ธรอบเบอรืก็จะหลับไปสู่สถานะภาพนิ่งที่เฟรมพักเหมือนเดิม
รายชื่อแบบดึงลง

ตัวอย่างดร็อปดาวน์
รายชื่อแบบดึงลง หรือ ดร็อป-ดาวน์ ลิสต์ (อังกฤษ: Drop-down list) เรียกย่อว่า ดร็อปดาวน์ (อังกฤษ: Drop-down) หรือชื่ออื่น ๆ เมนูดึงลง (อังกฤษ: Drop-down menu) ดร็อปดาวน์เมนู ดร็อปเมนู พูลล์-ดาวน์ ลิสต์ (อังกฤษ: Pull-down list) หรือ พิคลิสต์ (อังกฤษ: pick list) เป็นวิจิตหนึ่งซึ่งคล้ายกับกล่องรายชื่อ (List box) ที่ให้ผู้ใช้สามารถเลือกค่าหนึ่งจากรายชื่อ ในขณะที่ซ่อนอยู่จะแสดงผลเพียงค่าเดียว และหากถูกเรีก (activated) แล้วก็จะแสดง (โดยการดึงลงมา) รายชื่อของค่าต่าง ๆ ซึ่งผู้ใช้สามารถเลือกค่าได้หนึ่งค่า ทันทีเมื่อผู้ใช้เลือกค่าน้นเสร็จแล้วก็จะกลับไปอยู่ในสถานะซ่อนดังเดิม และแสดงค่าใหม่ที่เลือกแทน โดยมากใช้ในการออกแบบ GUI เช่นในเว็บดีไซน์
เอ็ชทีเอ็มแอล

ใน เว็บฟอร์ม ต่าง ๆ องค์ประกอบเอ็ชทีเอ็มแอล <select> และ <option> นั้นใช้ในการแสดงดร็อปดาวน์
<select>
  <option>option1</option>
  <option>option2</option>
  <option>option3</option>
</select>
มณฑลกรุงเทพ

มณฑลกรุงเทพ เป็นมณฑลที่ก่อตั้งเมื่อวันที่ 10 มิถุนายน พ.ศ. 2440 เดิมทีอยู่ภายใต้การปกครองบังคับบัญชาของเสนาบดีกระทรวงนครบาลตามลักษณะพระธรรมนุญกฎหมายเก่ามาแต่เดิม ได้จัดการปกครองท้องที่ในเขตที่ตั้งกรุงรัตนโกสินทร์กับจังหวัดธนบุรีอันเคยเป็นกรุงธนบุรีมาก่อนอีกจังหวัดหนึ่ง จากนั้นรวมหัวเมืองใกล้เคียง นนทบุรี ปทุมธานี นครเขื่อนขันธ์ สมุทรปราการ ธัญญบุรี และมีนบุรี รวมกันเป็นมณฑลกรุงเทพมหานครมีผู้บัญชาการมณฑลเทศาภิบาล
ประวัติ

พระบาทสมเด็จพระจุลจอมเกล้าเจ้าอยู่หัวทรงให้ทดลองนำเอาระบบคณะกรรมการมาใช้กับรูปแบบการปกครองเมืองหลวงอยู่ชั่วขณะหนึ่ง แต่ไม่ประสบผลสำเร็จ จึงได้โปรดเกล้าให้ยกเลิก ต่อมาได้เปลี่ยนฐานะกรมเวียงมาเป็นกระทรวงเมือง จนเปลี่ยนมาเป็นกระทรวงนครบาลตามลำดับ ต่อมาเมื่อวันที่ 10 มิถุนายน พ.ศ. 2440 สมเด็จพระศรีพัชรินทราบรมราชินีนาถ พระบรมราชชนนีพันปีหลวง มีพระราชเสาวนีย์ในฐานะผู้สำเร็จราชการแทนพระองค์พระบาทสมเด็จพระจุลจอมเกล้าเจ้าอยู่หัว ให้บังคับใช้พระราชบัญญัติลักษณะปกครองท้องที่ปกครองเมืองหลวงด้วย โดยมีเสนาบดีเป็นผู้ทำหน้าที่รับผิดชอบในการปกครองกรุงเทพมหานครและธนบุรี รวมทั้งหัวเมืองใกล้เคียง ได้แก่ นนทบุรี ปทุมธานี นครเขื่อนขันธ์ สมุทรปราการ ธัญญบุรี และมีนบุรี ซึ่งรวมเรียกทั้งหมดว่า “มณฑลกรุงเทพมหานคร” และมีผู้บัญชาการมณฑลเทศาภิบาล
การปกครองมณฑลนี้ได้ใช้พระราชบัญญัติลักษณะปกครองท้องที่และข้อบังคับปกครองหัวเมืองโดยอนุโลม แต่ยกเว้นบางอย่างสำหรับอำเภอชั้นในของจังหวัดพระนครและธนบุรีที่มีกฎหมายสำหรับการปกครองใช้มากอยู่แล้ว ที่บังคับบัญชามณฑลและจังหวัดพระนครกับธนบุรี แต่เดิมรวมอยู่กับศาลาว่าการนครบาล และหน้าที่ผู้บังคับบัญชามณฑลรวมอยู่กับเสนาบดีกระทรวงนครบาล โดยไม่ได้มีตำแหน่งข้าหลวงเทศาภิบาล ส่วนหน้าที่ตำแหน่งอื่นก็มีตำแหน่งประจำเช่นมณฑลอื่น ๆ มีกรมอำเภอซึ่งมีหน้าที่อำนวยการปกครอง
ต่อมาในสมัยพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้กระทรวงนครบาลมารวมกับกระทรวงมหาดไทย และมีการแต่งตั้งตำแหน่ง "สมุหพระนครบาล" เป็นตำแหน่งที่ขึ้นตรงกับกษัตริย์ ทำหน้าที่ปกครองดูแลรับผิดชอบมณฑลกรุงเทพมหานคร ซึ่งขณะนั้นประกอบด้วยจังหวัดพระนครธนบุรี นนทบุรี และสมุทรปราการ ต่อมา พ.ศ. 2458 ยกเลิกมณฑลกรุงเทพมหานครกับกระทรวงนครบาลออกจากกันตาม "ประกาศกระทรวงนครบาล เรื่อง กำหนดเขตท้องที่การปกครองกรุงเทพพระมหานคร" (21 ตุลาคม พ.ศ. 2458) แยกจังหวัดพระนครธนบุรี เป็น จังหวัดพระนคร และจังหวัดธนบุรี
พ.ศ. 2476 ได้มีพระราชบัญญัติจัดระเบียบบริหารราชการแห่งราชอาณาจักรสยามขึ้น มีผลให้มณฑลเทศาภิบาลต้องยกเลิกไป การบริหารราชการของแต่ละจังหวัดจึงขึ้นกับกระทรวงมหาดไทยโดยตรงทุกจังหวัด
แอปสโตร์ (ไอโอเอส/ไอแพดโอเอส)

| --- | --- |
สัญลักษณ์ที่เริ่มใช้มาตั้งแต่ไอโอเอส 11
นักพัฒนา: แอปเปิล
วันที่เปิดตัว: July 10, 2008; 16 ปีก่อน (July 10, 2008)
ระบบปฏิบัติการ: ไอโอเอส, ไอแพดโอเอส
ประเภท: การกระจายดิจิทัลและซอฟต์แวร์อัปเดต
เว็บไซต์: appstore.com 
แอปสโตร์ เป็นโปรแกรมดิจิทัลแพลตฟอร์มจัดจำหน่ายสำหรับระบบปฏิบัติการไอโอเอสและไอแพดโอเอส พัฒนาและปรับปรุงโดยแอปเปิล การบริการช่วยให้ผู้ใช้เรียกดูและดาวน์โหลดแอปพลิเคชันจากร้านไอทูนส์ ซึ่งถูกพัฒนาขึ้นด้วยไอโอเอส เอสดีเค ที่เผยแพร่ผ่านทางแอปเปิล
ดูเพิ่ม

กูเกิล เพลย์
ไมโครซอฟท์สโตร์
ซัมซุงกาแลคซีสโตร์
หัวเว่ยแอปแกลเลอรี
แหล่งข้อมูลอื่น

Apple Developer program
อะโดบี อินทิเกรทิดรันไทม์

| --- | --- |

นักพัฒนา: อะโดบี
วันที่เปิดตัว: 25 กุมภาพันธ์ 2008; 17 ปีก่อน (2008-02-25)

รุ่นเสถียร: 15.0.0.356    / 27 ตุลาคม ค.ศ. 2014 (2014-10-27)
 
ระบบปฏิบัติการ: แมคโอเอสเท็น,วินโดวส์ และ ลินุกซ์
แพลตฟอร์ม: Cross-platforms
ภาษา: ภาษาอังกฤษ
ประเภท: รันไทม์
สัญญาอนุญาต: Adobe Apollo Runtime EULA
เว็บไซต์: Adobe Integrated Runtime
อะโดบี อินทิเกรทิดรันไทม์ (อังกฤษ: Adobe Integrated Runtime) หรือเรียกโดยย่อว่า อะโดบี แอร์ (อังกฤษ: Adobe AIR) เป็นชุดคำสั่งรุ่นเฉพาะใช้งานที่ทำงานได้ข้ามระบบปฏิบัติการสำหรับการสร้าง Rich Internet Application (RIA) โดยใช้เทคโนโลยีหลายอย่างประกอบกัน เช่น อะโดบี แฟลช, Adobe Flex, HTML และ AJAX
บริษัทอะโดบีออกอินทิเกรทิดรันไทม์ รุ่น public preview (ในขณะนั้นใช้ชื่อว่า Apollo) เมื่อวันที่ 19 มีนาคม 2007 ก่อนจะเปลี่ยนชื่อเป็นแอร์ ในวันที่ 10 มิถุนายน 2007 และออกรุ่น public beta ในวันเดียวกัน หลังจากนั้นอะโดบีออกรุ่น public beta 2 ในวันที่ 1 ตุลาคม 2007  public beta 3 ซึ่งเป็นรุ่นล่าสุดเมื่อวันที่ 12 ธันวาคม 2007 และรุ่นสมบรูณ์ออกเมื่อ วันที่ 25 กุมภาพันธ์ 2008
ปัจจุบันรุ่นปัจจุบันของแอร์ ทำงานได้บนระบบปฏิบัติการไมโครซอฟท์ วินโดวส์, แมคโอเอสเท็น และ ลินุกซ์ โดยล่าสุด เมื่อเดือน กุมภาพันธ์ 2009 อะโดบีได้เปิดเผยตัวเลขการติดตั้งของ อะโดบี อินทิเกรทิดรันไทม์ ครบ 100 ล้านครั้งแล้ว
ตอนนี้รุ่นสมบูรณ์ได้แบ่งการพัฒนาออกเป็น 3 รูปแบบการพัฒนาคือ
1. Adobe AIR for AJAX : ตัวนี้พัฒนาบน Adobe Dreamwaver CS3 แต่ต้องลงตัว Update เพิ่ม และมีตัว SDK ที่ให้คุณเอาไปเขียนเพิ่มเอง
2. Adobe AIR for Flash : ตัวนี้พัฒนาบน Adobe Flash CS3 ซึ่งต้องลงตัว Update เพิ่มจึงจะสามารถใช้งานได้
3. Adobe AIR for Flex : ตัวนี้พัฒนาบน Adobe Flex ถ้าคุณติดตั้ง เวอร์ชัน 3.0.1 ขึ้นไปมีการรวมโค้ดไว้แล้วไม่ต้องติดตั้งอะไรเพิ่มเติม
เทคโนโลยีที่คล้ายกันในภาษาอื่นๆ

JavaFX ของซัน ไมโครซิสเต็มส์
XUL, XULRunner และ Mozilla Prism จาก Mozilla Foundation
Microsoft Silverlight ของไมโครซอฟท์
รายการอ้างอิง

↑  "AIR passes 100 million installations". คลังข้อมูลเก่าเก็บจากแหล่งเดิมเมื่อ 2009-02-02. สืบค้นเมื่อ 3 February 2009.
แหล่งข้อมูลอื่น

เว็บไซต์อย่างเป็นทางการของ Adobe AIR
เว็บไซต์ Adobe Labs ที่ให้ดาวน์โหลด Adobe AIR รุ่นทดลองใหม่ๆ ไปลองใช้ เก็บถาวร 2011-04-24 ที่ เวย์แบ็กแมชชีน
วิกิของ Adobe AIR เก็บถาวร 2013-04-24 ที่ archive.today
บล็อกสอนการใช้งาน Adobe AIR เป็นภาษาไทย เก็บถาวร 2008-01-21 ที่ เวย์แบ็กแมชชีน
Blog ภาษาไทยรวมข่าว, วิดีโอและเทคนิคในการใช้งาน Adobe AIR และ Adobe Flex เก็บถาวร 2011-03-19 ที่ เวย์แบ็กแมชชีน
Fan Page ของ Flex Blog บน Facebook